**Сабақ тақырыбы : Бастауыш**

**Сабақтың мақсаты:**

**Білімділік:** бастауыш құрылысына қарай дара, күрделі, үйірлі болатынын, басқа сөз таптарынан жасалатындығын түсіндіру.

**Дамытушылық:** ойлау, есте сақтау, байқағыштық, шығармашылық қабілеттерін дамыту.

**Тәрбиелік:** қазақ тілін құрметттеуге, асыл сөздердің маңызын бағалай білуге, ұйымшылдыққа тәрбиелеу.

**Сабақтың түрі:** танымдық жарыс сабағы.

**Сабақтың әдісі:** баяндау, түсіндіру, сұрақ-жауап, әр түрлі ойын түрлері, топпен жұмыс, ой қозғау.

**Көрнекілік:** интерактивті тақта.

**Сабақ барысы.**

1. Ұйымдастыру кезеңі.
2. Үй тапсырмасы. Сөйлем мүшелері
3. Сөйлем мүшелері дегеніміз не?
4. Сөйлем мүшелері неше топқа бөлінеді?
5. Тұрлаулы мүшелер дегеніміз не?
6. Тұрлаусыз мүшелер дегеніміз не?
7. Сөйлем мүшелері құрамына қарай неше топқа бөлінеді?
8. Тұрлаулы мүшелер неше топқа бөлінеді?

**Жаңа сабақ.** Тұрлаулы мүше. Бастауыш

* Біз бүгін сендермен тұрлаулы мүше бастауыштан алған білімімізді толықтырамыз. Ішкі мағынасына қарай ажыратып, құрылсына қарай дара, күрделі, үйірлі мүшелері екенін танып білеміз. Мысалдармен дәлелдейміз.
* Ал енді дәптерлеріңді ашып бүгінгі күнді, жаңа тақырыпты “Бастауыш” деп жазып қойыңдар.

Тақтадағы мына сөздерге назар аударайық. Мысалы:Шығысқа қарай беттеген үлкен кеме теңзді тіліп келеді.

Сөйлем құрауға негіз болып тұрған тұрлаулы мүшені табыңдар. (кеме тіліп келеді)

* Тұрлаулы мүшені алып тастап оқыңдар, не байқадыңдар?

Сондықтан сөйлем құрауға негіз болатын тұрлаулы мүшелер – бастауыш пен баяндауыш.

Бастауыштың құрылысына қарай бөлінуі.

|  |  |
| --- | --- |
| **Құрылысына қарай** | **Сұрақтары:** Кім? Не? Кімдер? Нелер? Кімім? Нем? Кімің? Нең? |
| Дара | *Олар* қырман басында жүр.  *Мен* жазбаймын өлеңді ермек үшін. |
| Күрделі | *Туған жерім* – әйгілі Шалқар өңірі.  *Күле беру* ыңғайсыз. |
| Үйірлі | *Жұмысы жоқтық* аздырар адам баласын.  *Билеті барлар* орындарына жайғасты. |

|  |  |
| --- | --- |
| **Бастауыш болатын сөз таптары** | **Сөйлемдер** |
| Зат есім | *Абайлар* Қарашоқыға түс ауа жетті. |
| Есімдік | *Өзіміз* де жүргелі отырмыз. |
| Сын есіім | *Көп* қорқытады, *терең* батырады. |
| Сан есім | Берерменге *бесеу* көп. |
| Есімше | Әке *көрген* – оқ жонар.  Ана *көрген* – тон пішер. |
| Тұйық етістік | *Тыңдау* - мәдениеттіліктің белгісі. |
| Одағай | “*Ә, құдай*! ” – күйзелгеннің белгісі. |
| Үстеу | *Шапшаң* асықтырады, соңыра кешіктіреді. |

**Ойын**. “Ойлан тап”

... – ынтымақ. ... – байлық. ... – оқу. ... сәлем берді. ... – төрт. ... бөлінбейді. ... –

жетім. ... білерсің.

1. – жаттығу

Мына сөздерді бастауыш етіп, сөйлемдерді аяқтаңдар.


Ауылдың маңы –....

Балалар шуы – ....

Асық ойнаған ....

IV. **Бекіту** Венн диаграммасы.

Тұрлаулы мүше Тұрлаусыз мүше



Қима қағаздар:

БҮҮ стратегиясы бойынша жұмыс.

|  |  |  |  |
| --- | --- | --- | --- |
| Білетінім | Білгенім | Үйренгенім | Таң қалғаным |
|  |  |  |  |

**Үйге тапсырма.** Бастауышты оқып келу.

37 – жаттығу